12वीं तक सभी भारतीय भाषाओं में होगी पढ़ाई, मल्टीलिंगुवल एजुकेशन को बढ़ावा देने के लिए लिया ये फैसला
सेंट्रल बोर्ड ऑफ सेकंडरी एजुकेशन (सीबीएसई) ने अब क्षेत्रीय भाषाओं में भी शिक्षा प्रदान करने का फैसला किया है। सीबीएसई ने स्कूलों को मल्टीलिंगुवल एजुकेशन को लागू करने के लिए शिक्षा के अल्टरनेट मीडियम के तौर पर इंडियन लैंग्वेजेस का प्रयोग करने को लेकर निर्देश
सेंट्रल बोर्ड ऑफ सेकंडरी एजुकेशन (सीबीएसई) ने अब क्षेत्रीय भाषाओं में भी शिक्षा प्रदान करने का फैसला किया है। सीबीएसई ने स्कूलों को मल्टीलिंगुवल एजुकेशन को लागू करने के लिए शिक्षा के अल्टरनेट मीडियम के तौर पर भारतीय भाषाओं का प्रयोग करने के निर्देश दिए हैं। बोर्ड ने सभी स्कूलों से अपने यहां मौजूद सुविधाओं को देखते हुए मल्टीलिंगुवल एजुकेशन सिस्टम डेवलप करने पर जोर दिया है।
सीबीएसई के निदेशक ने स्कूलों को भेजा लेटर
सीबीएसई के निदेशक (एकेडमिक) जोसेफ इमैनुएल ने स्कूलों को रिलीज लेटर में कहा है कि इंडियन लैंग्वेजेस के जरिए शिक्षा उपलब्ध कराने की सुविधा के लिए की गई पहल के मद्देनजर सीबीएसई से संबद्ध स्कूल अन्य मौजूदा विकल्पों के अलावा एक अल्टरनेट मीडियम के रूप में भारतीय भाषाओं का प्रयोग करने पर विचार कर सकते हैं, जो कि प्री प्राइमरी क्लासेस से कक्षा 12वीं तक एक अल्टरनेटिव मीडियम है।
एक्सपर्ट से एडवाइज ले सकते हैं स्कूल एडमिनिस्ट्रेशन
जोसेफ इमैनुएल ने कहा कि स्कूल इस दिशा में मौजूद रिसोर्सेस का पता लगा सकते हैं। इस क्षेत्र के एक्सपर्ट से एडवाइस ले सकते हैं। सीबीएसई स्कूलों में बहुभाषी शिक्षा को बढ़ावा देने के लिए बेस्ट प्रैक्टिसेस शेयर करने के लिए अन्य स्कूलों से सहयोग कर सकते हैं।
क्षेत्रीय भाषाओं में उपलब्ध होंगी NCERT की किताबें
केंद्रीय शिक्षा मंत्रालय के मुताबिक, स्कूल में पढ़ाई जाने वाली NCERT की किताबें भारत की क्षेत्रीय भाषाओं में उपलब्ध होंगी। शिक्षा मंत्रालय के मुताबिक, इन किताबों को भारत की 22 अलग-अलग भाषाओं में उपलब्ध कराए जाने की योजना बनाई गई है। शिक्षा मंत्रालय की इस परियोजना का मकसद देशभर के छात्रों को उन्हीं की क्षेत्रीय या मातृभाषा में शिक्षा उपलब्ध कराना है।
स्कूल शिक्षा बोर्ड ने कहा कि हायर एजुकेशन अथॉरिटी ने भी कई भाषाओं में पढ़ाना शुरू कर दिया है और विभिन्न भाषाओं में परीक्षा आयोजित कर रहा है। इसके तहत टेक्निकल, मेडिकल, वोकेशनल, स्किल, कानून शिक्षा आदि की किताबें अब भारतीय भाषाओं में उपलब्ध हो रही हैं।